కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అమ్మ మృతిపై దర్యాపు: ప్రధానికి గౌతమి లేఖ
తమిళనాడు దివంగత ముఖ్యమంత్రి జయలలిత మృతిపై అనేక అనుమానాలున్నాయని సినీనటి గౌతమి అన్నారు.
| Updated:
Dec 9, 2016, 12:31PM IST
అమ్మ మృతిపై దర్యాపు: ప్రధానికి గౌతమి లేఖ
తమిళనాడు దివంగత ముఖ్యమంత్రి జయలలిత మృతిపై అనేక అనుమానాలున్నాయని సినీనటి గౌతమి అన్నారు. అమ్మ మృతిపై క్షేత్రస్థాయిలో దర్యాప్తు జరిపించాలని ఆమె తన బ్లాగు ద్వారా ప్రధానికి లేఖ రాశారు. అనారోగ్య కారణాలతో ఆసుపత్రిలో చేరిన జయలలిత..కొద్దిరోజుల తర్వాత ఆరోగ్యంగా ఉన్నారని, ఎప్పుడైనా డిశ్చార్జీ కావచ్చని అపోలో వైద్యులు ప్రకటించారని గుర్తు చేసిన గౌతమి...ఆ తరువాత ఆకస్మాత్తుగా గుండెపోటుకు గురికావడం..ఆ మరుసటి రోజే మరణించడం పలు అనుమానాలకు తావిస్తోందని ఆమె పేర్కొన్నారు.
అమ్మ ఆసుపత్రిలో ఉన్నప్పుడు ఆమెను చూసేందుకు ఎవరినీ అనుమతించలేదని...జయ మృతి వెనుక దాగి ఉన్న నిజానిజాలను కప్పిపుచ్చడానికి ప్రయత్నాలు జరుగుతున్నాయని గౌతమి ఆందోళన వ్యక్తం చేశారు.
అమ్మను ఆసుపత్రిలో పరామర్శించిన ప్రముఖుల్లో ఎవరూ ఆమె ఆరోగ్యంగా ఉన్నారని సూటిగా చెప్పలేదని గౌతమి గుర్తు చేశారు. సీఎం స్థాయి వ్యక్తి అనారోగ్యంగా ఉంటే తెలుసుకోవాల్సిన హక్కు ప్రజలకు ఉంటుందని, అలాంటి గోప్యత ఎందుకు పాటించారని ప్రశ్నించారు.
జయలలిత మరణం సమాధానం లేని ప్రశ్నగా మిగిలిపోకూడదని..ప్రధాని తన విన్నపానికి స్పందించి దర్యాప్తునకు ఆదేశిస్తారని గౌతమి ఆశాభావం వ్యక్తం చేశారు.
Actor Gauthami express a serious of doubts on former chief minister of Tamili Nadu J Jayalalithaa’s death. She wrote to prime minster Narendra Modi to look into the matter and pleaded to investigate Amma’s death, said in her blog.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.